Der penge i grise for tiden, og den nordjyske formand for Danske Svineproducenter, Henrik Mortensen fra Overlade ved Løgstør, ser lysere på tilværelsen efter slagterigiganten Danish Crown i dag kom med sit halvårsregnskab. I første halvdel af regnskabsåret 2016/2017 har Danish Crown hævet afregningen for ejernes leverancer af grise med 600 millioner kroner. Det svarer til, at svineproducenterne har fået lige omkring 15 procent mere for grisene sammenlignet med året før. Årsagen til det er stigende efterspørgsel fra Asien og en faldende produktion i Nordeuropa, skriver Danish Crown i en pressemeddelelse. - Nu kan vi glæde os over, at der igen tilsyneladende er brug for svinekød, og der bliver produceret mindre. Det er det, der skal til for at få optimismen tilbage, siger formand for Danske Svineproducenter, Henrik Mortensen, til TV2 Nord.

Opsummering:
Optimismen er tilbage hos svineproducenterne, efter Danish Crown sender 600 millioner kroner mere tilbage til ejerne.